[{"text_idx": "#000006", "text": "Digwyddodd un o ddigwyddiadau pwysicaf bywyd Dylan Thomas, ar lefel bersonol ac, o ganlyniad, ar lefel lenyddol bellgyrhaeddol, ym mis Chwefror. Fe\u2019i hadwaenir fel y Blitz Tair Noson, rhwng 19 a 21 Chwefror 1941, pan gafwyd cyfres ddistrywiol o gyrchoedd bomio o\u2019r awyr gan y Luftwaffe o\u2019r Almaen yn nhref enedigol Dylan, Abertawe, a laddodd 230 o bobl. Dinistriwyd dros 850 o adeiladau (gan gynnwys nifer yng nghanol y dref), a difrodwyd miloedd eraill. Er y bu Dylan yn byw bywyd eithaf nomadig ers ei 20au cynnar, roedd yn teimlo bod ganddo gysylltiad agos o hyd a\u0302\u2019r dref lle cafodd ei fagu, a bu\u2019n aros gyda\u2019i wraig Caitlin yng nghartref ei rieni yn Llandeilo Ferwallt, ychydig filltiroedd y tu allan i Abertawe, yn ystod y Blitz. Wrth iddo weld y difrod ei hun, meddai wrth ffrind, \u2018...our Swansea has died. Our Swansea has died.\u2019"}, {"text_idx": "#000011", "text": "Heb os, cafodd profiad Dylan o weld a\u0302\u2019i lygaid ei hun y cyrchoedd awyr ym mis Chwefror 1941 a Llundain a ddinistriwyd oherwydd y rhyfel effaith fawr arno, a gwelir thema\u0302u megis marwolaeth a difrod yn llawer o\u2019i waith o ganlyniad."}]